29.6.2023
FI
Euroopan unionin virallinen lehti
C 228/117
Pakkauksia varten tarvittavat luonnon- ja energiavarat – huolenaiheita ja ratkaisuja 2.8 Nykyaikaiset elintarvikepakkaukset – yksi pakkausmateriaalien keskeisistä käyttötarkoituksista – tarjoavat keinon huolehtia siitä, että elintarvikkeet ovat luotettavia, hygieenisiä ja turvallisia ja säilyvät huoneenlämmössä.
Useimmat elintarvikepakkaukset ovat kuitenkin edelleen kertakäyttöisiä, eikä niitä voida ruokajäämien, liian pienen koon tai monikerroksisuuden vuoksi kierrättää kokonaan, ellei niitä kerätä ja erotella asianmukaisesti muista materiaalijakeista.
2.9 Erityyppisten pakkausten valmistaminen vaatii monenlaisia resursseja, kuten energiaa, vettä, kemikaaleja, öljyä, mineraaleja, puuta ja tekstiilejä.
Lisäksi tuotannon yhteydessä syntyy usein haitallisia kemikaaleja sisältävää jätevettä ja lietettä ja ilmaan pääsee kasvihuonekaasuja, raskasmetalleja ja erilaisia hiukkasia.
2.10 Nykyaikaisissa elintarvikepakkauksissa käytetään erilaisia valmistettuja ja synteettisiä materiaaleja, muun muassa keramiikkaa, lasia, metallia, paperia, pahvia, kartonkia, vahaa, puuta ja yhä enemmän muoveja.
Valtaosa elintarvike­ pakkauksista on tehty lasista, jäykästä muovista, paperista ja kartongista.
Vaikka eräissä uudemmissa muoveissa käytetään raaka-aineena maissia tai muita kasviperäisiä materiaaleja, useimmat muovit valmistetaan edelleen öljystä ja ne sisältävät lisäaineita, kuten polymeerejä.
2.11 On ratkaisevan tärkeää, että Euroopan komission ehdotuksessa asetetaan kompostoituvien pakkausten sitovaksi biopohjaisten materiaalien vähimmäisosuudeksi vähintään 60 prosenttia.
Kartongit on usein vuorattu muovilla, joka ei ole näkyvissä, ja pakkausmerkinnät on monissa erilaisissa pakkauksissa tehty tulostinmusteella.
2.12 Erilaisten pakkausten käytön lisääntyminen sekä niiden heikko uudelleenkäyttö- ja kierrätysaste saattavat haitata vähähiilisen kiertotalouden luomista EU:hun.
2.13 ETSK katsoo, että käyttökelpoisin ratkaisu ovat kompostoituvat elintarviketurvalliset pakkaukset.
Niillä on keskeinen merkitys pyrittäessä varmistamaan, että yhä suurempi osa jätteestä on biohajoavaa, ja niiden avulla voidaan myös vähentää sellaisten biologisesti hajoamattomien muovien määrää, jotka muutoin pilaavat kompostin.
3.
Muovipakkaukset 3.1 YK pitää valtamerten muovisaastetta maapallon kannalta katastrofaalisena.
Saastuminen johtuu pääasiassa jokiin päässeiden muovisten elintarvikepakkausten suuresta määrästä (3).
Tilanne on huolestuttava kaikkien vesieliöiden kannalta.
3.2 Jäsenvaltioiden on harkittava uutta, kiertotalouteen perustuvaa lähestymistapaa muovien suhteen.
Ne voivat edistää kiertotalousperiaatteiden mukaisten pakkausvaihtoehtojen kehittämistä valitsemalla muita materiaaleja tai tiettyjä polymeerimateriaaleja huomattavasti paremman kierrätettävyyden varmistamiseksi.
Jos muovin kierrättäminen ei ole mahdollista, se olisi käytettävä biopolttoaineen valmistamiseen.
4.
Pysyvät materiaalit, kierrätystiedot ja alkoholijuomapullojen uudelleentäyttötavoitteisiin liittyvät ongelmat 4.1 Eri elintarvikepakkausmateriaaleilla on erilaisia ominaisuuksia ja piirteitä, jotka vaikuttavat niiden kierrätysmah­ dollisuuksiin.
Alumiinin, lasin ja teräksen kaltaisia materiaaleja pidetään pysyvinä materiaaleina, sillä ne eivät juurikaan kulu käyttöikänsä aikana ja niitä voidaan kierrättää loputtomasti ilman että niiden laatu tai luonteiset ominaisuudet kärsivät.
4.2 Kiinnostus pysyviä materiaaleja kohtaan on kasvanut merkittävästi kiertotalousajattelun myötä.
Tällaiset materiaalit on otettava asianmukaisesti huomioon tulevassa lainsäädännössä, ja tulevilla toimintapolitiikoilla on tuettava tehokkaasti niiden kierrätystä.
4.3 Kuitupohjaiset ja muihin luonnonmateriaaleihin perustuvat pakkaukset voivat tukea resurssien käytöstä irrotettua kasvua.
Ne on valmistettu uusiutuvista materiaaleista, ja ne ovat kestäviä, houkuttelevia, kierrätettäviä ja biohajoavia.
Viimeaikaisten tutkimusten mukaan kuitupakkauksia voidaan kierrättää yli 25 kertaa, mikä osoittaa, että ne ovat olennainen osa kiertotaloutta.
(3)
https://www.newscientist.com/article/mg25333710-100-pollution-is-the-forgotten-global-crisis-and-we-need-to-tackle-it-now/